-452-

མདོ་ཟ་མ་ཏོག་བཀོད་པའི་སྙིང་པོ་ལས་བཏུས་པ།
།ཡི་གེ་དྲུག་པའི་
བར་བགྱིའོ། །ཆོས་ཀྱི་འཁོར་ལོ་རྣམ་པ་བཅུ་གཉིས་བསྐོར་བར་གྱིའོ། །སེམས་ཅན་ཐམས་
ཅད་སྡུག་བསྔལ་ལས་ཡོངས་སུ་ཐར་བར་བགྱིའོ། །སྔོན་མ་ཐོས་པའི་ཆོས་ཐོས་པར་བགྱིའོ།
ཡི་གེ་དྲུག་པའི་རིག་སྔགས་ཆེན་མོའི་རྒྱལ་པོ་མ་ཐོབ་པ་ཐོབ་པར་བགྱིའོ།
རིག་སྔགས་ཆེན་མོའི་རྒྱལ་མོ་བདག་ལ་སྩོལ་ཅིག །མགོན་དང་སྐྱབས་དང༌། རྟེན་དུ་གྱུར་ཅིག
གནས་མ་མཆིས་པ་རྣམ་བདག་ཀྱི་གནས་སུ་གྱུར་ཅིག །དེ་ནས་ཆོས་སྨྲ་བ་དེས་དེ་ལ་འདི་སྐད་
ཅེས་སྨྲས་སོ། །ཡི་གེ་དྲུག་པའི་རིག་སྔགས་ཆེན་མོའི་རྒྱལ་པོ་ནི་དཀོན་པའི་ཚིག་སྟེ། འདི་ནི་རྡོ་
རྗེའི་ཚིག་གོ །རྡོ་རྗེ་མི་ཕྱེད་ཚིག་གོ །བླ་ན་མེད་པ་ཡེ་ཤེས་ཀྱི་ཚིག་གོ །མི་ཟད་པའི་ཡེ་ཤེས་ཀྱི་
ཚིག་གོ །ལྟག་ན་མེད་པའི་ཚིག་གོ །དེ་བཞིན་གཤེགས་པའི་ཡེ་ཤེས་རྣམ་པར་དག་པའི་ཚིག་
གོ །འདོད་ཆགས་དང༌། ཞེ་སྡང༌དང༌། གཏི་མུག་དང༌། འཁོར་བའི་སྡུག་བསྔལ་ཡོངས་སུ་
སྤོང་བའི་ཚིག་གོ །ཐབས་མཁས་པ་ཐམས་ཅད་ཀྱི་ཚིག་གོ །བསམ་གཏན་དང༌། ཤེས་པར་
ཐར་ པ་དང༌ ། ། ཏིང་ ངེ་ འཛིན་དང༌ ། སྙོམས་པར་བཞག་པའི་ཚིག་གོ །ཆོས་ཐམས་ཅད་ལ་
འཇུག་པར་བྱེད་པའི་ཚིག་གོ །རྟག་ཏུ་ལྷ་རྣམས་འདོད་པར་བྱེད་པའི་ཚིག་གོ །རིགས་ཀྱི་བུ་
གང་ཐར་བར་འདོད་པ་དང༌། གནས་སྣ་ཚོགས་རབ་ཏུ་བྱུང་བ། བགོ་བ་སྣ་ཚོགས་སུ་རབ་ཏུ་
བྱུང་བ་འདི་ལྟ་སྟེ། དབང་པོའི་བགོ་བ་དང༌། དཀར་པོའི་བགོ་བ་དང༌། བསྟེན་པའི་བགོ་བ་སྟེ།
ཉི་མ་རྟག་པར་དབང་ཕྱུག་ཆེན་པོ་ལ་རབ་ཏུ་ཕུངས་སོ། །མཇུག་སྲེད་དང༌། ནམ་མཁའ་ལྡིང་
དང༌། གཅེར་བུ་པ་དང༌། རི་མོ་དང༌། གནས་དེ་དག་ཏུ་རབ་ཏུ་བྱུང་སྟེ། དེ་དག་ལ་ཡང་ཐར་པ་
མེད་དོ། །མགོན་ཀྱང་མ་ཡིན་བརྟུལ་ཞུགས་ཅན་ཡང་མ་ཡིན་ནོ། །ལྷ་མང་པོ་དང༌། ཚངས་པ་
དང༌། མཇུག་སྲེད་དང༌། དབང་ཕྱུག་ཆེན་པོ་དང༌། བརྒྱ་བྱིན་ལྷའི་དབང་པོ་དང༌། ཉི༌མ༌དང༌།
ཟླ༌བ༌དང༌། རླུང༌གི༌ལྷ་དང༌། ཆུའི་ལྷ་དང༌། མེའི་ལྷ་དང༌། ཆོས་ཀྱི་རྒྱལ་པོ་གཤིན་རྗེ་དང༌།
རྒྱལ་པོ་ཆེན་པོ་བཞི་དག་རྟག་ཏུ་ཡི་གེ་དྲུག་པའི་རིག་སྔགས་ཀྱི་རྒྱལ་པོ་ཆེན་མོ་སློང་ངོ༌། །དེ་
།
-453-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཁ
དག་ཡི་གེ་དྲུག་པའི་རིག་སྔགས་ཀྱི་རྒྱལ་མོ་ཆེན་མོ་ཇི་ལྟར་བླང་བར་བགྱི། བཅོམ་ལྡན་འདས་
ཇི་ལྟར་ན་ཡི་གེ་དྲུག་པའི་རིག་སྔགས་ཀྱི་རྒྱལ་མོ་ཆེན་མོ་བདག་ཅག་གིས་ཐོབ་པར་འགྱུར།
ཐར་པ་ལ་གཞོལ་བར་འགྱུར། སྒྲིབ་པ་ཐམས་ཅད་རྣམ་པར་སེལ་བ་འདི་ལྟ་སྟེ་དཔེར་ན།
ཤེས་རབ་ཀྱི་ཕ་རོལ་ཏུ་ཕྱིན་པ་ནི་དེ་བཞིན་གཤེགས་པ་ཐམས་ཅད་སྐྱེས་པར་གྲགས་པ་སྟེ།
དེའང་ཐལ་མོ་སྦྱར་ནས། ཡི་གེ་དྲུག་པའི་རིག་སྔགས་ཀྱི་རྒྱལ་མོ་ཆེན་མོ་ལ་ཕྱག་འཚལ་ན། དེ་
བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་བྱང་ཆུབ་སེམས་
དཔའ་མང་པོ་དང་བཅས་པ་ལྟ་ཅི་སྨོས་ཏེ། རིགས་ཀྱི་བུ་འདི་ནི་འབྲས་བུ་ལྟ་བུར་སྙིང་པོར་
གྱུར་པ་ཡིན། རིགས་ཀྱི་བུ་འདི་ལ་ཅུང་ཟད་བཟླས་པས་ཀྱང༌། ཐེག་པ་ཆེན་པོའི་རྣམ་པ་མང་
པོའི་མདོ་དང་། དབྱངས་ཀྱིས་བསྙད་པ་དང་། ཚིགས་སུ་བཅད་པ་དང་། ཆེད་དུ་བརྗོད་པ་དང་
གླེང༌གཞི་དང༌། རྟོགས་པ་བརྗོད་པ་དང༌། འདི་ལྟར་བུ་འདས་པ་དང༌། སྐྱེས་པའི་རབས་དང་
ཤིན་ཏུ་རྒྱས་པ་དང་ཆོས་རྨད་དུ་བྱུང་བ་དང་། གཏན་ལ་ཕབ་པ་བསྟན་པ་དང་། ཞི་བ་དང་ཐར་
པ་ཡང་ཐོབ་པར་འགྱུར་རོ། །མང་དུ་བཤད་པ་ཅི་དགོས་ཏེ་གཞན་མ་བྱེད་ཅིག །སའི་ནང་དུ་
རྟོགས་པ་ལ་སྙིང་པོར་འཛིན་པ་ཅི་ཡིན་ཞེ་ན། འདི་ལྟར་འབྲས་བུ་ནི་སྙིང་པོར་འཛིན་ཏེ་ཁྱེར་
ནས་བདག་གི་ཁྱིམ་དུ་སྣོད་རྣམས་ཡོངས་སུ་བཀང་སྟེ་འཇོག་གོ །གཞན་ནས་ཉི་མའི་ཚུལ་
བཞིན་དུ། ཉི་མ་ཚ་བ་ལ་སྐེམས་སོ། །བསྐམས་ནས་གཏུན་ལ་བརྡུངས་ཤིང་ཕུར་མ་རྣམས་
སེལ་ཏོ། །དེའི་སྙིང་པོ་ནི་འབྲས་རྨེའུ་ཡིན་ནོ། །ཞེས་དེ་ལྟར་འཇོག་སྟེ། དེ་བཞིན་དུ་རྣལ་
འབྱོར་གཞན་དག་ཕུར་མ་དང་འདྲའོ། །རྣལ་འབྱོར་ཐམས་ཅད་ཀྱི་ནང་ན། ཡི་གེ་དྲུག་པའི་
རིག་སྔགས་ཀྱི་རྒྱལ་མོ་ཆེན་མོ་འདི་ནི་འབྲས་རྨེའུར་གྱུར་པའོ། །རིགས་ཀྱི་བུ་དེའི་ཕྱིར་བྱང་
ཆུབ་སེམས་དཔའ་སྦྱིན་པའི་ཕ་རོལ་ཏུ་ཕྱིན་པའི་ཕྱིར། ཚུལ་ཁྲིམས་ཀྱི་ཕ་རོལ་ཏུ་ཕྱིན་པའི་
ཕྱིར། ། བཟོད་ པའི་ ཕ་ རོལ་ ཏུ་ ཕྱིན་ པའི་ཕྱིར། བརྩོན་འགྲུས་ཀྱི་ཕ་རོལ་ཏུ་ཕྱིན་ པའི་ ཕྱིར།
-454-

མདོ་ཟ་མ་ཏོག་བཀོད་པའི་སྙིང་པོ་ལས་བཏུས་པ།
།་པའི་ས་ཐོབ་པར་
བསམ་གཏན་གྱི་ ཕ་རོལ་ཏུ་ཕྱིན་པའི་ཕྱིར། ཤེས་རབ་ཀྱི་ཕ་རོལ་ཏུ་ཕྱིན་པའི་ཕྱིར་ཚེགས་
འབྱིན་ནོ། །རིགས་ཀྱི་བུ་བཟླས་པ་གཅིག་བྱས་པས་ཕ་རོལ་ཏུ་ཕྱིན་པ་དྲུག་ཡོངས་སུ་རྫོགས་
པར་འགྱུར་རོ། །ལ་ལ་ཞིག་གི་ལག་པས་རེག་ན། དེ་དག་ཀྱང་ཕྱིར་མི་ལྡོག་པའི་ས་
འགྱུར་རོ། །རིགས་ཀྱི་བུ་ཡི་གེ་དྲུག་པའི་རིག་སྔགས་ཀྱི་རྒྱལ་མོ་ཆེན་མོ་འདིའང་དེ་ལྟ་བུ་སྟེ།
དེའི་མིང་འཛིན་པ་ཡང་དཀོན། མིང་ལན་ཅིག་བཟུང་ན། དེ་བཞིན་གཤེགས་པ་ཐམས་ཅད་ལ་
ན༌བཟའ་དང༌། བཤོས་དང༌། མལ་སྟན་དང༌། ན་བའི་རྐྱེན་གྱི་སྨན་གྱི་ཡོ་བྱད༌དང༌། ཡོ་བྱད་
ཐམས་ཅད་ཀྱིས་བཀུར་བསྟི་བྱས་པར་འགྱུར་རོ། །དེ་ནས་ཆོས་སྨྲ་བ་དེ་ལ། སྒྲིབ་པ་ཐམས་
ཅད་རྣམ་པར་སེལ་བས་འདི་སྐད་ཅེས་སྨྲའོ། །ཡི་གེ་དྲུག་པའི་རིག་སྔགས་ཀྱི་རྒྱལ་མོ་ཆེན་མོ་
བདག་ལ་སྩོལ་ཅིག །དེ་ནས་ཆོས་ཀྱི་མཁན་པོ་དེས་སེམས་ཤིང་འདུག་པ་ལས། དེ་ལ་ནམ་
མཁའ་ལས་ཡི་གེ་དྲུག་པའི་རིག་སྔགས་ཀྱི་རྒྱལ་མོ་བྱིན་ཅིག་ཅེས་སྒྲ་བྱུང་ངོ༌། །དེ་ནས་ཆོས་སྨྲ་
བ་དེ་སྒྲ་ག་ལ་བ་ལས་བྱུང་པ་ཞེས་བསམས་པ་དང༌། དེ་ནས་ཡང་ནམ་མཁའ་ལས། བྱང་ཆུབ་
སེམས་དཔའ་འདིས་དཀའ་བ་སྤྱོད་པ་དུ་མ་བརྩོན་པར་བྱས་ཀྱིས་ཡི་གེ་དྲུག་པའི་རིག་སྔགས་
ཀྱི་རྒྱལ་མོ་ཆེན་མོ་བྱིན་ཅིག་ཅེས་སྒྲ་བྱུང་ངོ༌། །དེ་ནས་ཆོས་སྨྲ་བ་དེས་ནམ་མཁའ་ལ་བལྟས་པ་
དང༌། འདམ་བུའི་འདམ་བཞིན་དུ་ཁ་དོག་དཀར་བའི་རལ་པའི་ཅོད་པན་འཕྱང་བ་ཐམས་ཅད་
མཁྱེན་པའི་མགོ་ལ་བཞག་པ། ལག་ན་མེ་ཏོག་པདྨ་བཟང་པོ་ཐོགས་པ། མདྨའི་དཔལ་གྱིས་
བརྒྱན་པ། དེ་འདྲ་བའི་གཟུགས་མཐོང་ནས། བྱང་ཆུབ་སེམས་དཔའ་སྒྲིབ་པ་ཐམས་ཅད་རྣམ་
པར་ སེལ་ བ་ ལ། · རིགས་ ཀྱི་ བུ་ བྱང་ ཆུབ་ སེམས་ དཔའ་ སེམས་ དཔའ་ཆེན་ པོ་ སྤྱན་ རས་
གཟིགས་ཀྱི་དབང་པོས་ཡི་གེ་དྲུག་པའི་རིག་སྔགས་ཀྱི་རྒྱལ་མོ་ཆེན་མོ་ཁྱོད་ལ་སྦྱིན་པར་གནང་
ངོ་། །ཞེས་སྨྲས་པ་དང་གུས་ཤིང་ཐལ་མོ་སྦྱར་ཏེ་ལེན་པར་རྩོམ་མོ། །ཨོཾ་མ་ཎི་པད་མེ་ཧཱུཾ། ཨོྃ་མ་
ཎི་པད་མེ་ཧཱུཾ། འདི་སྦྱིན་མ་ཐག་ཏུ་ས་རྣམ་པ་དྲུག་ཏུ་གཡོས། ཏིང་ངེ་འཛིན་འདི་དག་ཀྱང་སྒྲིབ
-455-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཁ
པ་ ཐམས་ ཅད་ རྣམ་ པར་ སེལ་ བས་ཐོབ་སྟེ། མི་ཟབ་པའི་ཆོས་ཉིད་ ཅེས་ བྱ་ བའི་ཏིང་ངེ་
འཛིན་དང༌། བྱམས་པ་དང༌། སྙིང༌རྗེ་དང༌། དགའ་བ་ཞེས་བྱ་བའི་ཏིང་ངེ་འཛིན་དང༌། །ལ་
འབྱོར་སྤྱོད་ཅེས་བྱ་བའི་ཏིང་ངེ་འཛིན་དང༌། ཐར་པ་ལ་འཇུག་པར་འཇོག་པ་ཞེས་བྱ་བའི་ཏིང་
ངེ་འཛིན་དང༌། ཐམས་ཅད་སྣང་བར་བྱེད་ཅེས་བྱ་བའི་ཏིང་ངེ་འཛིན་དང༌། བཀོད་པའི་རྒྱལ་པོ་
ཞེས་བྱ་བའི་ཏིང་ངེ་འཛིན་དང༌། ཆོས་འཛིན་པ་ཞེས་བྱ་བའི་ཏིང་ངེ་འཛིན་དང༌། ཏིང་ངེ་འཛིན་
དེ་དག་ཐོབ་བོ། །བྱང་ཆུབ་སེམས་དཔའ་སེམས་དཔའ་ཆེན་པོ་སྒྲིབ་པ་ཐམས་ཅད་རྣམ་པར་
སེལ་བས། བླངས་མ་ཐག་ཏུ་མཁན་པོ་ལ་ཡོན་ཏུ་གླིང་བཞི་རིན་པོ་ཆེ་སྣ་བདུན་གྱིས་ཡོངས་སུ་
གང་བ་འབུལ་བར་བརྩོན་པ་དང༌། དེ་ནས་ཆོས་ཀྱི་མཁན་པོ་དེས། དེ་ལ་འདི་སྐད་ཅེས་སྨྲས་
སོ། །ཡི་གེ་གཅིག་གི་ཡོན་དུ་ཡང་མེད་ན། ཡི་གེ་དྲུག་མའི་རིག་སྔགས་ཆེན་མོ་ལྟ་ཅི་སྨོས།
རིགས་ཀྱི་བུ་ང་ནི་ཁྱོད་ལ་ལེན་པ་ཡང་མེད་དོ། ཁྱོད་ཀྱང་བྱང་ཆུབ་སེམས་དཔར་གྱུར་པ་སྟེ།
ཁྱོད་ནི་འཕགས་པ་ཡིན་གྱི། མ་འཕགས་པ་མ་ཡིན་གྱི། རིགས་ཀྱི་བུ་ཁྱོད་ནི་ངས་འདུལ་བ་
ཡིན་ནོ། །དེས་དེ་ལ་མུ་ཏིག་གི་ཕྲེང་བ་རིན་བརྒྱ་སྟོང་རི་བ་ཕུལ་བ་དང༌། དེས་སྨྲས་པ། རིགས་
ཀྱི་བུ་ངའི་ཚིག་གིས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་
རྒྱས་ཤཱཀྱ་ཐུབ་པ་ལ་ཕུལ་ཅིག །དེ་ནས་སྒྲིབ་པ་ཐམས་ཅད་རྣམ་པར་སེལ་བས་ཆོས་སྨྲ་བ་དེའི་
རྐང་པ་ལ་མགོ་བོས་ཕྱག་འཚལ་ཏེ་སོང་ངོ༌། །རྙེད་པར་བྱ་བ་བརྙེས་ཤིང་བསམ་པ་ཡོངས་སུ་
རྫོགས་ནས། ཛེ་ཏའི་ཚལ་གྱི་བཙུག་ལག་ཁང་ག་ལ་བ་དེར་སོང་སྟེ་ཕྱིན་པ་དང༌། བཅོམ་ལྡན་
འདས་ཤཱཀྱ་ཐུབ་པའི་ཞབས་ལ་ཕྱག་འཚལ་ནས་ཕྱོགས་གཅིག་ན་འདུག་གོ །དེ་ནས་བཅོམ་
ལྡན་འདས་དེ་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་
པས་དེ་ལ་འདི་སྐད་ཅེས་བཀའ་བསྩལ་ཏོ། །རིགས་ཀྱི་བུ་ཁྱོད་ཀྱིས་རྙེད་པ་རྙེད་དམ། བཅོམ་
ལྡན་ འདས་ དེ་ བཞིན་ ཏེ། ། ཇི་ ལྟར་ བཅོམ་ ལྡན་ འདས་ ཀྱིས་ མཁྱེན་ པ་ དེ་ བཞིན་ནོ། །ཞེས་
-456-

མདོ་ཟ་མ་ཏོག་བཀོད་པའི་སྙིང་པོ་ལས་བཏུས་པ།
གསུངས་སོ། །གསུང་ཡི་གེ་དྲུག་མའི་ཆེ་བའི་ཡོན་ཏན་གྱི་ལེའུ་སྟེ་གསུམ་པའོ།། །།
༈ ཐུགས་ཏིང་ངེ་འཛིན་དང་མདོའི་ཕན་ཡོན་ནི། དེ་ནས་དེ་བཞིན་གཤེགས་པ་ལོག་
པར་དད་སེལ་གྱིས། བྱང་ཆུབ་སེམས་དཔའ་སེམས་དཔའ་ཆེན་པོ་ཀུན་ཏུ་བཟང་པོ་ལ་འདི་
སྐད་ཅེས་བཀའ་བསྩལ་ཏོ།
།རིགས་ཀྱི་བུ་ཁྱོད་ཀྱིས་བྱང་ཆུབ་སེམས་དཔའ་སེམས་དཔའ་ཆེན་
པོ་སྤྱན་ ཪས་གཟིགས་ཀྱི་དབང་ པོའི་སྤོབས་པ་ཅུང་ཟད་ཅིག་མཐོང་དུ་ཟད་དེ། བྱང་ཆུབ་
སེམས་དཔའ་སེམས་དཔའ་ཆེན་པོ་སྤྱན་རས་གཟིགས་ཀྱི་དབང་པོའི་སྤོབས་པ་ཅི་འདྲ་བ་དེ་ལྟ་
བུ་ནི། དེ་བཞིན་གཤེགས་པ་དག་ལ་ཡང་མི་མངའ་ཞེས་ཏེ། ངས་ལོགས་པར་དད་སེལ་ལས
འདི་སྐད་ཐོས་སོ། །དེ་ནས་བཅོམ་ལྡན་འདས་ལ་སྒྲིབ་པ་ཐམས་ཅད་རྣམ་པར་སེལ་བས་འདི་
སྐད་ཅེས་གསོལ་ཏོ། །བཅོས་ལྡན་འདས་ཐེག་པ་ཆེན་པོའི་མདོའི་རྒྱལ་པོ་ཟ་མ་ཏོག་བཀོད་པ་
བཤད་དུ་གསོལ། དེའི་སླད་དུ་བདག་ཅག་ཆོས་ཀྱི་རོས་ངོམས་ཤིང་དགའ་བར་བགྱིད་དོ། །
བཅོམ་ལྡན་འདས་ཀྱིས་བཀའ་སྩལ་པ། རིགས་ཀྱི་བུ་གང་དག་ཐེག་པ་ཆེན་པའི་མདོའི་རྒྱལ་
པོ་ཟ་མ་ཏོག་བཀོད་པའི་མིང་ཐོས་པ་དེ་དག་ལ། སྔོན་གྱི་ལས་ཀྱི་སྒྲིབ་པ་མེད་དོ། །གང་དག་
ཕ་རོལ་གྱི་བུད་མེད་ལ་ཆགས་ཤིང་ཞེན་པའི་ལས་ལ་བརྩོན་པ་དང༌། གང་དག་ཕ་དང་མ་
གསོད་པ་དང༌། དགྲ་བཅོམ་པ་གསོད་པ་དང༌། མཆོད་རྟེན་ཤིག་པ་དང༌། དེ་བཞིན་གཤེགས་
པ་ལ་ངན་སེམས་ཀྱིས་ཁྲག་ཕྱུང་བ་དང༌། དེ་ལྟ་བུའི་སྡིག་པ་ལ་དགའ་བ་དག་ལ་ཡང༌། ཐེག་
པ་ ཆེན་ པོའི་ མདོའི་ རྒྱལ་ པོའི་ ཟ་ མ་ཏོག་བཀོད་པ། སྡིག་ལས་ཐར་བར་བྱེད་དོ། །ཞེས་
གསུངས་སོ། །ཐུགས་ཏིང་ངེ་འཛིན་དང་མདོའི་ཕན་ཡོན་གྱི་ལེའུ་སྟེ་བཞི་པའོ།། །།
དེ་ལྟར་ལེའུ་བཞིའི་བདག་ཉིད་ཀྱི་སྙིང་པོ་འདི་ནི་མདོ་ཉིད་ལས། གང་ཐེག་པ་ཆེན་
པོའི་མདོ་དཀོན་མཆོག་གི་རྒྱལ་པོ་ཟ་མ་རྟོགས་ཏོག་བཀོད་པ་ལས། ཡི་གེ་གཅིག་ཀྱང་འབྲིར་
འཇུག་པའི་སེམས་ཅན་དེ་དག་ནི་བདེ་བ་དང་ལྡན་པ་ལགས་སོ། །དེ་དག་ནི་འཁོར་བར་སྡུག་
-457-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཁ
བསྔལ་འདི་དག་མཐོང་བར་མི་འགྱུར་རོ། །དེ་དག་ནི་ཕྱག་བདར་བ་དང༌། རྨེ་ཤ་ཅན་གྱི་
རིགས་སུ་མི་སྐྱེ། དབང་པོ་ཉམས་པར་མི་འགྱུར། ཐེང༌པོ་དང༌། སྒུར་པོ་དང༌། གུབ་པ་དང༌།
པུས་མོའི་ནང་འཐབ་པ་དང༌། ལུས་པོ་ཆེ་བ་དང༌། འཛེ་ཅན་དུ་མི་འགྱུར། དེ་དག་གི་ལུས་ལ་
ནད་དག་གིས་བཏབ་པར་མི་འགྱུར་ཏེ། ནད་མེད་པ་དང༌། མཐུ་ཆེ་བ་དང༌། དབང་པོ་གསལ་
བ་འགྱུར་རོ། །ཞེས་གསུངས་པའི་དོན་དང་མཐུན་པར་རང་གི་ཡིད་དམ་དུ་བྱ་བའི་ཕྱིར། དགེ་
སློང་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་མཚན་དཔལ་བཟང་པོས་བཏུས་
པ་ཡིན་ནོ། །ལན་ཅིག་ཙམ་ཡང་བསམ་དག་པས། །འདི་ལ་ཚུལ་བཞིན་སེམས་པ་གང༌། །
དེས་ཀྱང་མཐོང་བ་དོན་ཡོད་ཀྱི། །དངོས་གྲུབ་ངེས་པར་ཐོབ་པར་འགྱུར། །དེ་དག་ལས་བྱུང་
རྣམ་པར་དཀར་བ་འོ་མའི་མཚོ་ཆེན་འཁྱིལ་འདྲ་དེས། །རྒྱུ་མེད་པར་ཡང་འཛའ་བོར་འོས་པའི་
ཐུགས་རྗེའི་གཉེན་མཆོག་སྤྱན་རས་ཀྱི། །གཟིགས་པ་སྒྲིབ་མེད་སྨོན་ལམ་རྒྱ་མཚོར་བདག་
དང་སྐལ་མཉམ་ཀུན་བཞུགས་ནས། །འཁོར་བ་སྲིད་དུ་ཕོངས་པའི་གདུང་སེལ་སེམས་ཀྱི་རིན་
ཆེན་ཐོབ་པར་ཤོག །མངྒ་ལཾ་བྷཝནྟ༎ ༎
-458-